CELEX: 62016TA0571
Language: fi
Date: 2019-05-08 00:00:00
Title: asia T-571/16: Unionin yleisen tuomioistuimen tuomio 8.5.2019 — PT v. EIP (Henkilöstö — EIP:n henkilöstö — Arviointi — Urakehitystä koskeva arviointikertomus — Vuoden 2014 arviointikierros — Oikeudenkäyntiä edeltävä menettely — Tutkittavaksi ottaminen — Oikeus tulla kuulluksi — Syyttömyysolettaman periaate — Vastuu — Henkinen kärsimys)

1.7.2019   
            
            
               FI
            
            
               Euroopan unionin virallinen lehti
            
            
               C 220/33
            
         
      Unionin yleisen tuomioistuimen tuomio 8.5.2019 — PT v. EIP
      (asia T-571/16) (1)
      
      (Henkilöstö - EIP:n henkilöstö - Arviointi - Urakehitystä koskeva arviointikertomus - Vuoden 2014 arviointikierros - Oikeudenkäyntiä edeltävä menettely - Tutkittavaksi ottaminen - Oikeus tulla kuulluksi - Syyttömyysolettaman periaate - Vastuu - Henkinen kärsimys)
      (2019/C 220/42)
      Oikeudenkäyntikieli: ruotsi
      
         Asianosaiset
      
      
         Kantaja: PT (edustaja: asianajaja E. Nordh)
      
         Vastaaja: Euroopan investointipankki (EIP) (asiamiehet: aluksi G. Nuvoli, E. Raimond, T. Gilliams ja G. Faedo, sitten G. Faedo ja M. Loizou, avustajinaan asianajajat M. Johansson ja B. Wägenbaur sekä barrister J. Currall)
      
         Oikeudenkäynnin kohde
      
      SEUT 270 artiklaan ja Euroopan unionin tuomioistuimen perussäännön 50 a artiklaan perustuva vaatimus saada yhtäältä kumotuiksi EIP:n päätös kantajan arviointikertomuksen lopullisesta vahvistamisesta vuoden 2014 arviointikierrokselta, kantajan urakehitystä koskeva arviointikertomus arviointikierrokselta 2014, EIP:n päätökset vuodelta 2015 jättää kantaja ylentämättä, jättää myöntämättä hänelle henkilökohtaista palkanlisää ja korottaa hänen palkkaansa 1,20 prosenttia, ja toisaalta saada korvaus vahingosta, jota kantaja väittää kärsineensä.
      
         Tuomiolauselma
      
      
                  1)
               
               
                  PT:n urakehitystä koskeva arviointikertomus vuoden 2014 arviointikierrokselta kumotaan.
               
            
                  2)
               
               
                  Euroopan investointipankki (EIP) velvoitetaan maksamaan PT:lle henkisestä kärsimyksestä 2 000 euroa viivästyskorkoineen, jotka lasketaan tämän tuomion julistamispäivästä lähtien Euroopan keskuspankin (EKP) perusrahoitusoperaatioihinsa soveltaman korkokannan mukaan korotettuna 3,5 prosenttiyksiköllä.
               
            
                  3)
               
               
                  Kanne hylätään muilta osin.
               
            
                  4)
               
               
                  EIP velvoitetaan korvaamaan oikeudenkäyntikulut.
               
            
         (1)  EUVL C 111, 29.3.2016 (asia on alkujaan rekisteröity Euroopan unionin virkamiestuomioistuimessa asianumerolla F-145/15 ja siirretty unionin yleiseen tuomioistuimeen 1.9.2016).